text: 22 чэрвеня 1941 г. мірнае жыццё савецкіх людзей было ў адно імгненне перапынена вераломным нападам фашысцкай Германіі. Чорным і змрочным здаўся сонечны летні дзень... Жыхары раёна мужна сустрэлі цяжкую вестку аб пачатку вайны. Тады ж, у нядзелю, у раённым Доме культуры прайшоў сход партыйна-гаспадарчага актыву, на якім былі абмеркаваны неадкладныя меры па пераводу жыцця на ваенныя рэйкі. На плошчы Любані адбыўся мітынг жыхароў пасёлка і раёна.